**Α. ΘΕΑΤΡΙΚΗ ΠΑΡΑΣΤΑΣΗ**

**1. Πόλις και τραγωδία**

* Η τραγωδία, ως θεσμός πολιτικο-θρησκευτικός, εντάσσεται στο ιστορικό γίγνεσθαι της πόλεως. Θεσμοθετείται από τον τύραννο Πεισίστρατο (546-527 π.Χ.) και ακμάζει στην περίοδο της αθηναϊκής δημοκρατίας.
* Το αρχαίο δράμα παριστάνεται στο πλαίσιο των δραματικών αγώνων, που αποτελούν μέρος των μεγάλων θρησκευτικών εορτών προς τιμήν του Διονύσου. Η λαμπρότερη όλων, τα Μεγάλα ή εν άστει Διονύσια, επίσης τα Λήναια, κατ’αγρούς, και τα Ανθεστήρια.
* Η οργάνωση των δραματικών αγώνων ήταν υπόθεση κρατική: ο επώνυμος άρχοντας επέλεγε τον αριθμό των έργων που επρόκειτο να παρουσιαστούν στα Διονύσια και ανέθετε σε χορηγούς τη χρηματοδότηση των δραματικών αγώνων. Η νίκη στους δραματικούς αγώνες δεν ήταν μόνο νίκη του ποιητή αλλά και του χορηγού.
* Προάγων: επίσημη τελετή 2 μέρες πριν τους δραματικούς αγώνες όπου οι ποιητές μ’όλους τους συντελεστές παρουσίαζαν τα έργα τους (τίτλους και υποθέσεις). Εισαγωγή:προκαταρκτική τελετή, τελετουργική επαναφορά του αγάλματος του Διονύσου. Πομπή: οι εορταστές οδηγούσαν ένα ταύρο και άλλα ζώα για θυσία.

**2. Το αρχαίο θέατρο - Παράσταση**

* Υπαίθριο θέατρο, αμφιθεατρικά χτισμένο (κοίλον), χώρος παράστασης κυκλικός ή ημικυκλικός ή τραπεζοειδής (ορχήστρα), βωμός στο κέντρο της (θυμέλη), έξοδοι (πάροδοι), στο πίσω μέρος της ορχήστρας η σκηνή, χώρος δράσης των υποκριτών, στέγη της ξύλινης σκηνής, απ’όπου έβγαιναν οι θεοί (θεολογείο).
* Προσωπείο: ολόκληρη μάσκα / κόθορνοι: παπούτσια / κοστούμια /ελλειπτική σκηνογραφία. Περιορισμένες οι γκριμάτσες ή εκφράσεις – πρωταρχικός ο λόγος.
* Υποκριτές, όλοι άνδρες. Καθένας αναλάμβανε πολλαπλούς ρόλους. Τα μέλη του χορού δεν ήταν επαγγελματίες αλλά τους δίδασκε ο χοροδιδάσκαλος. Αυλητής επί σκηνής σ’ όλη τη διάρκεια της παράστασης που συνόδευε το τραγούδι του Χορού.

**Β. ΣΟΦΟΚΛΗΣ (497-406)**

**1. Μύθος**

* Πηγές του μυθολογικού υλικού των τραγωδιών του Σοφοκλή είναι η επική παράδοση (Όμηρος, Ησίοδος, επικός κύκλος) και ιδιαίτερα η «Οδύσσεια», η λυρική ποίηση (αρχαϊκός λυρισμός, Πίνδαρος, Βακχυλίδης) και τοπικοί μύθοι που συνεχίζουν να κυκλοφορούν ως προφορική παράδοση.

**2. Θεματικά μοτίβα**

* Ύβρις, δίκη
* Νόστος
* Άγνοια-αναγνώριση-γνώση

**3. Τραγικός ήρωας**

* Η κορύφωσης της ελευθερίας του ήρωα είναι η στιγμή της τραγικής επιλογής.
* Ο τραγικός ήρωας απομονώνεται από τον γύρω του κόσμο εξαιτίας της τραγικής του επιλογής.
* Αναζήτηση της ταυτότητας, του εγώ και εσωτερικών αναγκών.
* Εξελίσσεται και μεταβαίνει διάφορα στάδια μεταβολών του ήθους.

**4. Ο ρόλος των θεών**

* Η απομόνωση του τραγικού ήρωα οφείλεται στην ανατροπή και παρέμβαση των θεών.
* Η παρουσία των θεών, η θεϊκή επιφάνεια γίνεται μέσω των χρησμών, βασικό χαρακτηριστικό των οποίων είναι η αμφισημία τους.
* Η υποταγή στην παντοδύναμη θεϊκή βουλή είναι μια «σωφροσύνη» ή μια γνώση που μπορεί να συντρίψει τον τραγικό ήρωα.
* Η θεϊκή παρέμβαση εκδηλώνεται πιο βίαια εκεί όπου η αίσθηση της ανθρώπινης ελευθερίας προβάλλει στην πιο ακραία μορφή της.

**5. Ο Χορός και ο ρόλος του**

* Ο Χορός αποτελεί ξεχωριστό δραματικό πρόσωπο.
* Υπηρετεί τη σύσταση των πραγμάτων. Η δράση του υπηρετεί (λεκτικά κυρίως) τη δράση και τα όσα συμβαίνουν στην κάθε τραγωδία.
* Παρεμβαίνει για να κάνει νουθεσίες ή να συμβιβάσει τους τραγικούς ήρωες.

**6. Ο δραματικός χώρος**

* Λεκτική σκηνογραφία
* Ανάδειξη της δραματικής λειτουργίας του χώρου.

**7. Στοιχεία ύφους**

* «ηθοποιία»: περιγραφή του χαρακτήρα των προσώπων.
* Περιεκτικότητα και ακρίβεια ύφους στην περιγραφή του ήθους.
* Γνωμικές ρήσεις
* Λόγος συνδεδεμένος με τον μύθο.
* Η παθητικότητα του ύφους είναι μοναδική και συνεπαίρνει με την απόγνωση και τη βαθειά οδύνη που καταγράφει.